  Виталий Пронин Али конструкторъёс сюлмасько, выль тракторен нюлэскы но, бусые но, гидэ но пырыны медло шуыса.  Ижын туэ бичаны кутскозы трактор. Производствоез мытон вылысь  «Буммаш» заводлэн юртаз выльдӥськон мынэ. Кылдытыны чакламын ог 4 сюрс ужан инты. Правительстволэн Тӧроезлэн воштӥсез Сергей Токарев верамъя, нырысетӥ тракторъёс потыны быгатозы ни матысь дыре ик. Туннэ 20 конструкторъёс, дэмен кенешыса, проект бордын гижысь-пиньысь ужало. Машина уго быдэс Россие кошкоз.- Украинаысь Харьковын пичиесь но капчиесь тракторъёс потто вал. Но туннэ завод гуньдэмын,  - вера Сергей Токарев. - Белоруссиын заводзы умой ужа. Но одӥг трактор ог 5 миллион манет сылэ. Хозяйствоос понна та дуно усе. Нош тракторъёстэк кыдёке уд вуы. Соин ик асьме дорын соосты поттон сярысь малпаськыны кутскимы.Али конструкторъёс сюлмасько, выль тракторен нюлэскы но, бусые но, гидэ но пырыны медло шуыса. Воштос ёзъёс Иже вуттӥськозы Россилэн пӧртэм улосъёсысьтыз, асьме дорын ваньзэ соосты бичалозы гинэ. Но Сергей Токарев верамъя, азьланяз, двигателез сяна, вань детальёсты асьме дорын ӵыжатыны-лэсьтыны чакламын.Елена Сараматова Туспуктэм: agro-asm.ru Теги: гуртулон  